Vi er svært fornøyde med oppholdet vårt i denne lyse og trivelige Paris-leiligheten. Bildene er helt representative for leiligheten, og den ga en flott base for ferieuken for familien vår (to voksne og tre barn).

Ankomsten var fleksibel og vi fikk god guiding slik at vi fant lett frem til leiligheten. Også avreisen var fleksibel, og vi fikk sette igjen bagasjen for avhenting senere, slik at vi slapp å ta den med ut allerede på formiddagen.

Nabolaget er sentralt og trivelig, og det er lett å komme seg dit man skal fra denne lokasjonen.

Leiligheten er utstyrt med det man måtte trenge for en uke på ferie.

Vi anbefaler gjerne både leilighet og vertskap til andre reisende.